Na temelju članka 48. Zakona o lokalnoj i područnoj (regionalnoj) samoupravi („Narodne novine“ broj 33/01., 60/01. - vjerodostojno tumačenje, 129/05., 109/07., 125/08, 36/09., 150/11., 144/12. i 19/13. - pročišćeni tekst) i članka 32. Statuta Općine Kalnik („Službeni glasnik Koprivničko-križevačke županije“ broj 5/13. i 4/18.) Općinsko vijeće Općine Kalnik na prijedlog općinskog načelnika Općine Kalnik na 11. sjednici održanoj 27. prosinca 2018. donijelo je

**ODLUKU**

**o osnivanju prava služnosti na dijelu nekretnine**

**u k.o. Borje u vlasništvu Općine Kalnik**

**Članak 1.**

Općina Kalnik kao Ustupitelj prava služnosti opterećuje svoju nekretninu oznake k.č.br. 100/2, k.o. Borje, oranica pri Kostanju u Bregih, upisana u zk.ul. broj 1057, ukupne površine 608 m2.

**Članak 2.**

Pravo služnosti ustanovljuje se po dijelu nekretnine k.č.br. 100/2, k.o. Borje, u radnoj površini od 36 m2 uz zaštitno područje od 2 m sa svake strane te pristupni put širine 3 m, sve prema skici koja čini prilog ovoj Odluci.

**Članak 3.**

Utvrđuje se da je Korisnik prava služnosti na nekretnini iz članka 2. ove Odluke Državni hidrometeorološki zavod, Grič 3, 10000 Zagreb, OIB: 74660437164.

**Članak 3.**

Pravo služnosti na nekretnini iz članka 2. ove Odluke osniva se radi osiguravanja uvjeta za uspostavljanje i redovan rad automatske meteorološke postaje u Općini Kalnik (u daljnjem tekstu: postaja) u svrhu kontinuiranog praćenja meteoroloških prilika i klimatoloških parametara na području Općine Kalnik, u sklopu zajedničkog projekta Općine Kalnik i Državnog hidrometeorološkog zavoda pod nazivom „Projekt modernizacije meteorološke motriteljske mreže u RH-METRONIC“ koji se financira iz strukturnih fondova EU.

**Članak 4.**

Pravo služnosti na nekretnini iz članka 2. ove Odluke osniva se na vrijeme dok traje potreba za postojanjem istog.

**Članak 5.**

Za osnovanu služnost na nekretninama iz članka 1. ove odluke, Korisnik prava služnosti ne plaća novčanu naknadu Općini Kalnik.

Ukoliko Općina Kalnik vrši radove na dijelu obuhvata služnosti koja je predmet ove Odluke, Nositelj prava služnosti dužan je prilagoditi se novonastalim uvjetima te je dužan i obvezuje se izmjestiti postaju o svom trošku.

**Članak 6.**

Ovlašćuje se općinski načelnik Općine Kalnik da sa Korisnikom prava služnosti zaključi Ugovor o osnivanju prava služnosti na dijelu nekretnine radi postavljanja automatske meteorološke postaje, u skladu sa prijedlogom ugovora iz privitka.

**Članak 7.**

Ova Odluka stupa na snagu danom donošenja.

**OPĆINSKO VIJEĆE**

**OPĆINE KALNIK**

KLASA: 920-06/18-01/01

URBROJ: 2137/23-18-4

Kalnik, 27. prosinca 2018.

**PREDSJEDNIK:**

**Igor Tomić,** univ.bacc.ing.mech